สวัสดีค่ะ ขอสอบถามเกี่ยวกับโรคผิวหนังค่ะ ผิวหนังที่ปลายนิ้วเท้าหนาผิดปกติ ไม่คัน ไม่เจ็บ แต่จะเจ็บรอบๆ บริเวณผิวหนังที่หนาเวลากดผิวหนังบริเวณนั้น อยากทราบว่าเป็นโรคอะไรค่ะ
สวัสดีค่ะ อาการผิวหนังที่ปลายนิ้วเทาหนาผิดปกติดังกล่าวมานั้น อาจจะเป็นผิวหนังที่หนาตัวขึ้นจากการเสียดสีหรือถูไถบริเวณดังกล่าวบ่อยๆ หรืออาจเป็นตาปลา ซึ่งเป็นภาวะที่มีผิวหนังที่แข็งตัวเป็นตุ่มหนา ส่วนใหญ่มักจะเกิดขึ้นบริเวณฝ่าเท้า แต่จริงๆแล้วสามารถเกิดขึ้นได้ทุกที่บนร่างกาย ตาปลาทำให้เกิดความรำคาญและความเจ็บปวดเวลาที่ต้องเดินหรือใส่รองเท้าหรือมีการกดทับนานๆได้เช่นกัน หรือเป็นโรคผิวหนังอื่นๆเช่นสะเก็ดเงิน การติดเชื้อราที่ผิวหนัง ผื่นผิวหนังอักเสบจากภูมิแพ้ หรือการแพ้สัมผัสสาร ซึ่งมักแดงคันร่วมด้วยเบื้องต้น เลือกใส่รองเท้าที่ไม่พอดีหรือหลวมเกินไปทำให้เท้าเลื่อนถูไปมาจนเกิดการเสียดสี ไม่ใส่รองเท้าประเภทที่มีการบีบรัดเท้าจนเกินไป ทาครีมบำรุงให้ความชุ่มชื้นได้ ควรไปพบแพทย์ถ้าอาการเป็นมาก ลุกลาม เริ่มกดเจ็บ หรือมีผื่นแดงคันร่วมด้วย